Στην **Ταϊβάν** διεξάγονται προεδρικές εκλογές και βουλευτικές εκλογές. Ο Πρόεδρος (και ο Αντιπρόεδρος) εκλέγεται από το λαό για θητεία 4 ετών και η εθνοσυνέλευση (Legislative Yuan) αναδεικνύεται με την ψήφο των πολιτών κάθε 5 χρόνια. Ο αριθμός των εδρών της εθνοσυνέλευσης είναι 113.

Προεδρικές εκλογές
------------------

### Προηγούμενες προεδρικές εκλογές

### 1996

Οι πρώτες άμεσες προεδρικές εκλογές διεξήχθησαν στις 23 Μαρτίου 1996. Έως τότε - για τις οκτώ προηγούμενες εκλογές-, η εκλογή του προέδρου και αντιπροέδρου γινόταν με ψηφοφορία στην Εθνοσυνέλευση, με βάση το Σύνταγμα του 1947.Ο Λι Τεν-χουί εξελέγη πρόεδρος και ο Λιεν Τσαν αντιπρόεδρος. Ο Λι ήταν υποψήφιος με το κυβερνών κόμμα Κουομιντάν. Εξελέγη με ποσοστό 54% oτων ψήφων. Πριν τις εκλογές έγιναν πυραυλικές δοκιμές από την Κίνα και υπήρξε μια απόπειρα εκφοβισμού του εκλογικού σώματος προκειμένου να μην υποστηρίξουν τον Λι, χωρίς επιτυχία. Η συμμετοχή έφτασε το 76%.

### 2000

Στις επόμενες προεδρικές εκλογές στις 18 Μαρτίου 2000 η προσέλευση έφτασε το 82,69% και πρόεδρος εξελέγη ο Τσεν Σουί-μπιαν με αντιπρόεδρο την Ανέτ Λου από το Δημοκρατικό Προοδευτικό Κόμμα. Έτσι, έπειτα από περισσότερα από 50 χρόνια δόθηκε τέλος στη συνεχόμενη διακυβέρνηση του Κουομιντάν.

### 2004

Ο πρόεδρος Τσεν Σουί-μπιαν και η αντιπρόεδρος Ανέτ Λου επανεξελέγησαν στις προεδρικές εκλογές που διενεργήθηκαν στις 20 Μαρτίου 2000. Ο Τσεν επανεξελέγη με ποσοστό 39,3%.

### 2008

Στις προεδρικές εκλογές που διεξήχθησαν στις 22 Μαρτίου 2008 προσήλθαν στις κάλπες περισσότεροι από 17 εκατομμύρια ψηφοφόροι.Ο υποψήφιος του κόμματος Κουομιντάν (KMT) της αντιπολίτευσης Μα Ιν Τζιόου, που τάχθηκε υπέρ μιας προσέγγισης με το Πεκίνο και υπέρ οικονομικών μεταρρυθμίσεων, αναδείχθηκε νικητής των εκλογών. Ο Μα κέρδισε με 58,4% των ψήφων, τον αντίπαλό του Φρανκ Χσίε, υποψήφιο του κυβερνώντος Δημοκρατικού Προοδευτικού Κόμματος (DPP), ο οποίος έμεινε στο 41,5%.Η συμμετοχή στις εκλογές ήταν της τάξης του 76,33%.

Αποτελέσματα προεδρικών εκλογών 2008

| Κόμμα | Υποψήφιος | Ψήφοι |
| --- | --- | --- |
| Πρόεδρος | Αντιπρόεδρος | Σύνολο ψήφων | Ποσοστό |
|  |  Κουομιντάν (KMT) | Μα Ιν Τζιόου | Βίνσεντ Σιου | 7.658.724 | 58,45% |
|  | Δημοκρατικό Προοδευτικό Κόμμα (DPP) | Φρανκ Χσίε | Σου Τσεν Τσαν | 5.445.239 | 41,55% |

### 2012

Στις 14 Ιανουαρίου 2012 διεξήχθησαν προεδρικές εκλογές και επανεξελέγη πρόεδρος με ποσοστό 51,60% ο Μα Ιν Τζιόου.
Η συμμετοχή ξεπέρασε το 74%.

**Προεδρικές εκλογές της 14ης Ιανουαρίου 2012**

ε • σ | Κόμμα | Υποψήφιος | Ψήφοι | Ποσοστό |
| --- | --- | --- | --- |
| **Πρόεδρος** | **Αντιπρόεδρος** |
|  | **Κουομιντάν** | **Μα Ιν Τζιόου** (κάτοχος) | **Γου Ντεν Γι** | 6.891.139 | 51,60% |    |
|  | Δημοκρατικό Προοδευτικό Κόμμα | Τσάι Ιν Γουέν | Σου Για Τσιουάν | 6.093.578 | 45,63% |    |
|  | Κόμμα Πρώτα ο Λαός | Τζέιμς Σον | Λιν Ρουέι Σιουν | 369.588 | 2,77% |    |
| **Σύνολο** | 13.354.305 | **100%** |

### 2016

Κύριο λήμμα: Γενικές εκλογές της Ταϊβάν (2016)
Η Τσάι Ινγκ Γουέν από το Δημοκρατικό Προοδευτικό Κόμμα (DPP) αναδείχθηκε νικήτρια στις προεδρικές εκλογές του 2016. Έγινε η πρώτη γυναίκα πρόεδρος της χώρας της.

  

### 2020

Κύριο λήμμα: Γενικές εκλογές της Ταϊβάν (2020)
Στις εκλογές τον Ιανουάριο του 2020, πρόεδρος επανεξελέγη η Τσάι Ινγκ Γουέν.

Βουλευτικές εκλογές
-------------------

### Πρόσφατες βουλευτικές εκλογές (2024)

Κύριο λήμμα: Γενικές εκλογές της Ταϊβάν (2024)
### 1969

Νομοθετικές εκλογές έγιναν για πρώτη φορά στις 20 Δεκεμβρίου 1969. Διεξήχθησαν εκλογές τόσο για Εθνοσυνέλευση όσο και για Νομοθετική Γιουάν. Η συμμετοχή στις εκλογές ήταν 54,7% και 55% αντίστοιχα. Τα 15 νέα μέλη του νομοθετικού σώματος ανήκαν όλα στο Κουομιντάνγκ.

### 1972-1989

Μετά τις εκλογές του 1969, διενεργήθηκαν διπλές εκλογές (για Εθνοσυνέλευση και Νομοθετική Γιουάν) στις 23 Δεκεμβρίου 1972, στις 20 Δεκεμβρίου 1975, στις 6 Δεκεμβρίου 1980, στις 3 Δεκεμβρίου 1983, στις 6 Δεκεμβρίου 1986 και στις 3 Δεκεμβρίου 1989. Το νεοσύστατο 
Δημοκρατικό Προοδευτικό Κόμμα αμφισβήτησε την έως τότε κυριαρχία του Κουομιντάνγκ, καθώς έλαβε 21 έδρες στην παρθενική του συμμετοχή σε βουλευτικές εκλογές, το 1989.

### 1992

Οι πρώτες άμεσες νομοθετικές (βουλευτικές) εκλογές διεξήχθησαν στις 19 Δεκεμβρίου 1992 και το αποτέλεσμα ήταν η νίκη του κυβερνώντος Κουομιντάνγκ με 95 έδρες από τις συνολικά 161 στη Νομοθετική Γιουάν.

### 1995-1998

Το Κουομιντάνγκ ήταν σταθερά πρώτο και στις επόμενες βουλευτικές εκλογές, στις 2 Δεκεμβρίου 1995 (κερδίζοντας 85 από 164 έδρες) και στις 5 Δεκεμβρίου 1998 (με 123 έδρες από τις συνολικά 225).

### 2001

Στις εκλογές που έγιναν την 1η Δεκεμβρίου 2001, για πρώτη φορά στην ιστορία του το Κουομιντάνγκ έχασε την αυτοδυναμία και πρώτο σε έδρες ήρθε το Δημοκρατικό Προοδευτικό Κόμμα, με συνολικά 87 έδρες από 225 στο σύνολο.

### 2004

Το Δημοκρατικό Προοδευτικό Κόμμα διατήρησε την κυριαρχία του και στις εκλογές που έγιναν στις 11 Δεκεμβρίου 2004. Από τις συνολικά 225 έδρες, το DPP κέρδισε τις 89, δέκα περισσότερες από το Κουομιντάνγκ.

### 2008

Στις βουλευτικές εκλογές που διεξήχθησαν στις 12 Ιανουαρίου του 2008, το κόμμα Κουομιντάνγκ, κατήγαγε συντριπτική νίκη, εξασφαλίζοντας 81 επί συνόλου 113 εδρών στο Κοινοβούλιο έναντι μόλις 27 για το κυβερνών κόμμα Δημοκρατικό Προοδευτικό Κόμμα (DPP) του πρώην προέδρου Τσεν Σουί-μπιεν. Η συμμετοχή στις εκλογές ήταν 58,5%.

### 2012

Στις βουλευτικές εκλογές που διεξήχθησαν ταυτόχρονα με τις προεδρικές, ο συνασπισμός μπλε (ΚΜΤ) κέρδισε 64 έδρες έναντι 40 για τον συνασπισμό των πρασίνων. 

 **Γιουάν του Κοινοβουλίου, 14 Ιανουαρίου 2012**

ε • σ | Κόμματα (συνασπισμοί) | περιφέρεια + Αυτόχθονες | Μπλοκ κομμάτων | Ψήφοι | % | Σύνολοεδρών |
| --- | --- | --- | --- | --- | --- |
| Έδρες | ± | Έδρες | ± | Πριν | Μετά | ± |
|  | KMT | 48 | Μείωση13 | 16 | Μείωση4 | 5.863.379 | 44,55 | 81 | 64 | Μείωση17 |
| Κόμμα Πρώτα ο Λαός | 1 | Σταθερό0 | 2 | Αύξηση2 | 722.089 | 5,49 | 1 | 3 | Αύξηση2 |
| Ένωση Αλληλεγγύης Ανεξάρτητων | 2 | Μείωση1 | 0 | Σταθερό0 | 148.105 |  | 3 | 2 | Μείωση1 |
| Νέο Κόμμα Ταϊβάν | 0 | Σταθερό0 | 0 | Σταθερό0 | 195.960 | 1,49 | 0 | 0 | Σταθερό0 |
| **Ολογάλαζος συνασπισμός** | 51 | Μείωση14 | 18 | Μείωση2 | 7.503.517 | 51,48 | 85 | 69 | Μείωση16 |
|  | Δημοκρατικό Προοδευτικό Κόμμα | 27 | Αύξηση14 | 13 | Μείωση1 | 4.556.526 | 34,62 | 27 | 40 | Αύξηση13 |
| Ένωση Αλληλεγγύης της Ταϊβάν | 0 | Σταθερό0 | 3 | Αύξηση3 | 1.178.896 | 8,96 | 0 | 3 | Αύξηση3 |
| **Ολοπράσινος Συνασπισμός** | 27 | Αύξηση14 | 16 | Αύξηση2 | 5.735.422 | 43,56 | 27 | 43 | Αύξηση16 |
|  | Ανεξάρτητοι | 1 | Σταθερό0 | 0 | Σταθερό0 | 2.528 |  | 1 | 1 | Σταθερό0 |
| Σύνολο | 79 | Σταθερό0 | 34 | Σταθερό0 | 13.241.467 | 100% | 113 | 113 | Σταθερό0 |
| Πηγή: Κεντρική Εκλογική Επιτροπή |

### 2016

Κύριο λήμμα: Γενικές εκλογές της Ταϊβάν (2016)
Οι βουλευτικές εκλογές του 2016 διεξήχθησαν ταυτόχρονα με τις προεδρικές.

### 2020

Κύριο λήμμα: Γενικές εκλογές της Ταϊβάν (2020)

Δημοψηφίσματα
-------------

Το 2003 ο πρόεδρος Τσεν υπέγραψε το νόμο περί δημοψηφισμάτων. Οι πολλές και αυστηρές όμως προϋποθέσεις που απαιτούνται από το νόμο για την ψήφιση δημοψηφισμάτων, κατέστησαν πρακτικά αδύνατη την έγκρισή τους.

### 2004

Ένα δημοψήφισμα με δύο ερωτήματα έλαβε χώρα στην Δημοκρατία της Κίνας, ταυτόχρονα με τις προεδρικές εκλογές, στις 20 Μαρτίου του 2004. Τα ερωτήματα ήταν σχετικά με την αυξανόμενη εγκατάσταση πυραύλων στην Κίνα και τη στρατιωτική άμυνα της Δημοκρατίας της Κίνας, αλλά και με το αν η Δημοκρατία της Κίνας θα έπρεπε να ξεκινήσει διαπραγματεύσεις με την Λαϊκή Δημοκρατία της Κίνας με στόχο την ειρήνη και τη σταθερότητα στις διμερείς τους σχέσεις. Αν και η συντριπτική πλειοψηφία απάντησε "ναι" στα δύο ερωτήματα, το ποσοστό συμμετοχής (45,10%) δεν ήταν αρκετό για να εγκριθεί το δημοψήφισμα.

### 2008

Στις 12 Ιανουαρίου 2008 και ταυτόχρονα με τις βουλευτικές εκλογές, ένα διπλό δημοψήφισμα προτάθηκε επίσης. Το ένα αναφερόταν στο δικαστικό σύστημα αλλά και στο χειρισμό των περιουσιών που απέκτησε κατά αμφίβολο τρόπο το κόμμα του Κουομιντάν, ενώ το δεύτερο ήταν ένα αντι-δημοψήφισμα, που ζήτησε το Κουομιντάν και αφορούσε τη διαφθορά στην πολιτική. Και τα δύο δημοψηφίσματα δεν επισημοποιήθηκαν λόγω χαμηλής συμμετοχής των ψηφοφόρων (κάτω του 50%), παρά το γεγονός ότι όσοι και όσες ψήφισαν, ενέκριναν και τις δύο προτάσεις.

Την ίδια τύχη είχαν και άλλα δύο δημοψηφίσματα (ένα προτεινόμενο από το κάθε μεγάλο κόμμα) που έλαβαν χώρα τη μέρα των προεδρικών εκλογών της 22ας Μαρτίου 2008. Και στα δύο οι ψηφοφόροι κλήθηκαν να εγκρίνουν την είσοδο της Δημοκρατίας της Κίνας στον ΟΗΕ, αλλά με διαφορετικές προτάσεις για το όνομα της χώρας.

### 2018

Κύριο λήμμα: Δημοψήφισμα της Ταϊβάν (2018)
### 2021

Κύριο λήμμα: Δημοψήφισμα στην Ταϊβάν 2021
### 2022

Κύριο λήμμα: Δημοψήφισμα στην Ταϊβάν 2022

Παραπομπές
----------

1. ↑  «Central Election Commission:::Presidential Elections:::». *Central Election Commission* (στα Αγγλικά). Ανακτήθηκε στις 9 Ιανουαρίου 2020.
2. ↑  Ντίτερ Νόλεν, Φλόριαν Γκροτς & Κρίστοφ Χάρτμαν (2001) *Elections in Asia: A data handbook, Volume II*, p558 (ISBN 0-19-924959-8)
3. ↑  Chuang, Jimmy (31 Μαρτίου 2004). «Chen and Lu pave way for recount». *Taipei Times*.. Ανακτήθηκε στις 6 Νοεμβρίου 2016.
4. ↑  高, 梦鸽. «台湾"大选"开票结果显示蔡英文当选台湾领导人». 人民网-人民日报. 高梦鸽\_NN4432. Αρχειοθετήθηκε από το πρωτότυπο στις 2018-08-30.. Ανακτήθηκε στις 16 Ιανουαρίου 2016.
5. 1 2 3 4 5 6  Ντίτερ Νόλεν, Florian Grotz & Christof Hartmann (2001) *Elections in Asia: A data handbook, Volume II*, p535 (ISBN 0-19-924959-8)
6. ↑  Εκλογική Επιτροπή Ταϊβάν, αποτελέσματα βουλευτικών εκλογών του 2008 (pdf)
7. ↑  CEC finalizes two-in-one poll preparations Αρχειοθετήθηκε 2014-05-29 στο Wayback Machine. *Taiwan Today*. 13 Ιανουαρίου 2012
8. ↑  台選舉公投爭議落幕將采一階段投票 BBC News, 30 Δεκεμβρίου 2007 (Κινέζικα)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ασία |
| --- |
|  |
| Ανεξάρτητα κράτη | 
* Αίγυπτος
* Αζερμπαϊτζάν
* Ανατολικό Τιμόρ
* Αρμενία
* Αφγανιστάν
* Βιετνάμ
* Βόρεια Κορέα
* Γεωργία
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν
* Καμπότζη
* Κατάρ
* ΛΔ Κίνας
* Κιργιζία
* Κουβέιτ
* Κύπρος
* Λάος
* Λίβανος
* Μαλαισία
* Μαλδίβες
* Μιανμάρ
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Ρωσία
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκία
* Τουρκμενιστάν
* Υεμένη
* Φιλιππίνες
 |
|  |
| Κράτη με περιορισμένη αναγνώριση | 
* Αμπχαζία
* Ναγκόρνο-Καραμπάχ
* ΤΔΒΚ
* Παλαιστίνη
* Νότια Οσετία
* Δημοκρατία της Κίνας (Ταϊβάν)
 |
|  |
| Εξαρτημένα και άλλα εδάφη | 
* Βρετανικό Έδαφος Ινδικού Ωκεανού
* Νησί των Χριστουγέννων
* Νησιά Κόκος
* Χονγκ Κονγκ
* Μακάου
 |

 |